

[bookmark: _Hlk86404860]ЈАВНА НАБАВКА ЗА ИЗРАДУ ТЕХНИЧКЕ ДОКУМЕНТАЦИЈЕ И ПРИБАВЉАЊЕ ДОЗВОЛА ЗА ИЗГРАДЊУ КОМПЛЕКСА КМЦ  БЕОГРАД 



СПЕЦИФИКАЦИЈА И ЗАХТЕВИ ПРЕДМЕТА НАБАВКЕ


ОПШТИ ПОДАЦИ О ЈАВНОЈ НАБАВЦИ

Садржај Спецификације и захтева предмета набавке је:

· Опис и спецификација предмета набавке;
· Прилог 1 - ПДР – План детаљне регулације за комплекс РАТЕЛ-а у Добановцима, Општина Сурчин;
· Прилог  2   -   Информација о локацији за К.П. 4576 и 4577/2 КО Добановци;
· Прилог 3 - Фото документација – Фотографије постојећег комплекса у Добановцима;
· Прилог 4  –  Сателитски снимак парцела и тренутни изглед комплекса
· Прилог 5  -  Концепт техничког решења будућег комплекса КМЦ Београд; 
· Прилог 6 (од 6.1. до 6.10.) -  Техничке спецификације и захтеви корисника по целинама

Циљ поступка

Циљ (предмет) јавне набавке услуге је израда техничке документације за изградњу новог објекта КМЦ Београд у оквиру комплекса, као и исходовање свих услова, сагласности, аката, дозвола, и сл., неопходних за изградњу објеката.  

1. УВОД
Полазне основе
Полазне основе проистичу из Плана детаљне регулације за комплекс РАТЕЛ-а у Добановцима, Градска општина Сурчин који је израђен на основу Одлуке о изради Плана детаљне регулације за комплекс РАТЕЛ-а у Добановцима, Градска општина Сурчин ("Службени лист града Београда", бр. 32/19), који је Скупштина града Београда донела на седници одржаној 16.05.2019.


2. ЛОКАЦИЈА

Локација комплекса Контролно-мерног центра „Београд" обухвата парцеле 4576 и 4577/2 (Ј10), којима се приступа са пута Добановци - Батајница преко улице Проте Матеје, која се налази на јужној страни, док је на северној страни мелиoрациони канал, а са источне и западне стране пољопривредно земљиште.
Тренутно се на локацији, тачније на парцели 4576, налазе стари, дотрајали објекти који се користе за смештај опреме и обављање основних делатности Службе за Контролу РАТЕЛ-а. На истим парцелама је планирана изградња новог комплекса КМЦ „Београд“. Поменути објекти на парцели 4576 морају остати у функцији све до потпуног завршетка и пуштања у рад новог комплекса КМЦ „Београд“ и након тога ће бити  уклоњени.
Посебном јавном набавком дефинисана је израда техничке документације за изгардњу антенских стубова за монтажу мерне опреме. Стубови су висине 36 и 45 метара и налазе се на позицијама приказаним у оквиру Прилога 4 (Концепт техничког решења КМЦ Београд).
На парцели 4577/2 се, у овој фази, планира само партерно уређења терена. 
Грађевинска парцела Ј10 је аналитички дефинисана и обухвата целе КП 4576 и 4577/2 КО Добановци, оријентационе површине око 20047м2 и није дозвољена даља парцелација.  

3. УРБАНИСТИЧКИ УСЛОВИ И ПРЕТХОДНА ДОКУМЕНТАЦИЈА

Извод из важеће планске документације
План детаљне регулације за комплекс РАТЕЛ-а у Добановцима, Градска општина Сурчин ("Службени лист града Београда", бр. 32/19) који је Скупштина града Београда донела на седници одржаној 16.05.2019. године – Прилог 1
Информација о локацији бр. 350-921/2021 од 13.09.2021. за  К.П. 4576 и 4577/2 КО Добановци - Прилог 2
Фото документација и ситуација постојећег комплекса (сателитски снимак) – Прилог 3 и Прилог 4.
Концепт техничког решења будућег КМЦ „Београд“  -  Прилог 5.  
Техничке спецификације и захтеви за изградњу објекта по целинама - Прилог 6
Пружалац услуга је дужан да поштује елементе садржане у Концепту техничког решења у оквиру Прилога 5, уз корекције и измене које би се појавиле у току израде документације у циљу добијања најквалитетнијег решења самог објекта, а са којима мора да буде сагласан Наручилац услуга.

4. ВРСТА И САДРЖАЈ ТЕХНИЧКЕ ДОКУМЕНТАЦИЈЕ КОЈА ЈЕ ПРЕДМЕТ ЈАВНЕ НАБАВКЕ

Сва техничка документација која је предмет ове јавне набавке мора бити израђена у складу са Правилником о садржини, начину и поступку израде и начин вршења контроле техничке документације према класи и намени објеката („Службени гласник РС“, број 73/19.)
Пружалац услуге је у обавези да након упознавања са приложеном  документацијом приступи изради и фазно припреми следећу документацију дефинисану у Закону о планирању и изградњи („Службени гласник РС“ бр.72/09, 81/09-испр., 64/10–одлука УС, 24/11, 121/12, 42/13 – одлука УС, 50/13 – одлука УС, 98/13–одлука УС, 132/14, 145/14, 83/19, 31/19, 37/19 –др.закон, 9/10 и 52/21)

1. идејно решење (ИДР);
2. пројекат за грађевинску дозволу (ПГД); 
3. пројекат за извођење (ПЗИ);
4. пројекат изведеног објекта (ПИО).

Као саставни део техничке документације за изградњу објекта подразумева се и Главни пројекат заштите од пожара (Чл.31 Закона о планирању изградњи). 

Приликом израде појединих делова документације, а нарочито при изради пројекта за грађевинску дозволу (ПГД), неопходно је укључити и предмер и предрачун радова (у складу са Чл.25 Правилника о садржини, начину и поступку израде и начину вршења контроле техничке документације према класи и намени објекта)

Поред целина које су дефинисане Законом о планирању и изградњи, неопходно је да Пружалац услуге сачини као одвојене пројекте (сепарате):

· Пројекат уређења ентеријера за техничко-технолошки објекат КМЦ „Београд“;
· Пројекат спољног уређења за цео комплекс у обухвату парцела К.П. 4576 и 4577/2 КО Добановци
· Елаборат „Smart house“  система.

Обавеза понуђача је да изради 3D приказ свих објеката са спољним уређењем као и  приказ ентеријера са нагласком на улазни хол, централно степениште и сале за састанке, као и да изради видео анимацију наведених целина.
Израда пројекта рушења (уклањања) свих постојећих објеката на парцели је такође обавеза Понуђача. Пројекат рушења урадити одвојен у сепарате уколико је то потребно, у зависности од динамике потребе у односу на генералну динамику завршетка целог комплекса као и условима коришћења постојећих објеката. 

У току израде појединих фаза неопходно је да извршилац услуга врши сталне консултације и усаглашавања са Наручиоцем. 

Начин и термине консултација одређује Наручилац у зависности од фазе реализације документације која се израђује и потреба у циљу ефикасног решавања појединих питања.


ВАЖНА НАПОМЕНА:

Сва документација (пројекти, елаборати, изјаве...) која се предаје кроз Обједињену процедуру поред папирног облика, мора бити предата и у електронској форми, електронски потписана и спремна за предају кроз систем Обједињене процедуре (ЦЕОП) по Закону о планирању и изградњи. 
Сви делови (сепарати) техничке документације по врстама радова (АГ, конструкција, ЕЕ, ТК, итд.) морају бити електронски оверени и то са само по 1 важећим електронским потписом за свако лице које је аутор сепарата или одговорно лице пројектантске организације. 


5. РОКОВИ ЗА ИЗРАДУ ТЕХНИЧКЕ ДОКУМЕНТАЦИЈЕ И ИСХОДОВАЊЕ ДОЗВОЛЕ ЗА ИЗВОЂЕЊЕ РАДОВА

За израду сваког пројекта који је предмет набавке Наручилац ће издати појединачни налог. 
Пре почетка израде Идејног решења Пружалац услуге је обавезан да у консултацији са Наручиоцем изради основни концепт главног објекта са распоредом просторија, а који ће бити полазна основа за израду ИДР-а. Рок за израду основног концепта главног објекта је 15 дана од пројектантског обиласка локације и давања налога наручиоца.


Рокови за израду појединих врста техничке документације су:

1) Идејно решење (ИДР) – најдуже 45 дана од усвајања основног концепта и давања налога Наручиоца;
2) Пројекат за грађевинску дозволу (ПГД) – најдуже 60 дана од издавања локацијских услова;
3) Пројекат за извођење (ПЗИ) – најдуже 60 дана од давања налога од стране Наручиоца, а након потписивања уговора са Извођачем радова на изградњи КМЦ „Београд“
4) Пројекат изведеног објекта (ПИО) – најдуже 45 дана од давања налога Наручиоца, а након обостраног потписивања Записника о примопредаји радова са Извођачем радова на изградњи КМЦ „Београд“. 


[bookmark: _Hlk111536629]Након потписивања уговора са Извођачем радова на изградњи КМЦ „Београд“, Пружалац услуге пројектовања је дужан да на основу техничке документације и упутстава добијених од Извођача радова изради Пројекат за извођење (ПЗИ). Приликом израде ПЗИ, Пружалац услуге пројектовања је дужан да сарађује са изабраним Извођачем радова, а уз сталне консултације и усаглашавања са Наручиоцем.
[bookmark: _Hlk150329020]Уколико до 01.06.2026. године Наручилац не закључи уговор за изградњу објекта КМЦ “Београд“  и не буде издат налог за израду пројекта за извођење (ПЗИ), Пружалац услуге није дужан да изради исти. У овом случају Наручилац неће извршити плаћање цене услуге израде пројекта за извођење (ПЗИ).

Уколико до 01.12.2026. године Наручилац не заврши изградњу техничко-технолошког објекат КМЦ „Београд“, не буде потписан Записник о примопредаји радова са Извођачем радова на изградњи техничко-технолошког објекат КМЦ „Београд“ и не буде издат налог за израду пројекта изведеног објекта (ПИО), Пружалац услуге није дужан да изради исти. У овом случају Наручилац неће извршити плаћање цене услуге израде пројекта изведеног објекта (ПИО).

5) Пројекат уређења ентеријера за техничко-технолошки објекат КМЦ „Београд“ – најдуже 30 дана од дана издавања локацијских услова; 
6) Пројекат спољног уређења за цео комплекс у обухвату парцела К.П. 4576 и 4577/2 КО Добановци – најдуже 30 дана од дана издавања локацијских услова.
	
	Обавеза понуђача је да 3D приказ спољашњег уређења, 3D приказ ентеријера и видео анимацију наведених целина изради и достави заједно кад и Пројекат уређења ентеријера, као и Пројекат спољашњег уређења.
У циљу ефикасне и квалитетне израде техничке документације Пружалац услуга и Наручилац ће имати сталну комуникацију путем телефона, mail-а и редовних састанака у просторијама Наручиоца. Термини и периодичност редовних састанака ће бити накнадно усклађени.


6. ПРОГРАМСКИ ЕЛЕМЕНТИ И ТЕХНИЧКИ ЗАХТЕВИ ЗА НОВИ КОМПЛЕКС КМЦ „БЕОГРАД“ 

Будући комплекс РАТЕЛ-а састоји се из Техничко - технолошког објекта КМЦ „Београд“, два антенска стуба, једним издвојеним антенским системом и неколико пратећих објеката. Ова јавна набавка обухвата следеће елементе:

1. Техничко-технолошки део КМЦ је планиран на два нивоа оквирне бруто површине око 1700 m2 (административни део са гаражама и магацинима),
2.  Пратећи објекти
· Енергетски блок - објекат за смештај трафо-станице, УПС-а, ДЕА и резервоара за гориво као и просторија за смештај отпада (око 160 m2 );
· Објекат за смештај опреме за пречишћавање отпадних вода (око 30 m2);

као и

· Наткривени паркинг за возила (6 возила)
· Летња учионица – посебан монтажно-демонтажни објекат са надстрешницом за одржавање обука за запослене (за око 70 полазника - cca 100 m2).
· Полигон за тестирање мерне опреме.

Антенски стубови који су приказани у Прилогу 5 – Концепт техничког решења - и то: Стуб бр. 1, Стуб бр. 2 и постојећи стари антенски стуб поред мелиорационог канала су предмет посебне набавке за израду техничке документације.

1.Техничко-технолошки објект КМЦ

У техничко-технолошком делу неопходно је поштовати следећа ограничења и захтеве:
· Позицију свих објеката (зграде, објекат ТС, ДЕА, гараже, паркинзи...) прилагодити потребама комплекса и планирати како би се омогућило функционисање у старим објектима комплекса за све време извођења радова на изградњи нових објеката. У вези распореда будућих објеката на парцели неопходно је придржавати се Прилога 5. 
Посебно је важно поштовати положај стубова (чије је пројектовање део посебне јавне набавке) и садржаја објекта који су технолошки и функционално везани за положај стубова (мерне собе и лабораторија);
· Рушење постојећих објеката на парцели планирати фазно у зависности од потреба корисника и динамике изградње новог објекта КМЦ који је предмет ове јавне набавке;
· Приступ и улаз у будући комплекс предвидети са јужне стране из улице Проте Матеје;
· Предвидети сервисни и противпожарни пут око објекта и до антенских стубова;
· Лабораторију треба позиционирати у приземљу, а мерне собе изнад лабораторије са техничким вертикалама између лабораторије и мерних соба;
· Остварити посебну вертикалну комуникацију између лабораторије и мерних соба (степенишни простор);
· Гараже за мерна возила и магацин кабасте робе предвидети минималне висине 4,30 m, а једну од гаража за сервисирање мерних возила предвидети минималне висине 6,00 m и повећане ширине за смештај алата и опреме за сервисирање.
· предложено архитектонско решење организације простора и ентеријера објекта мора да одвоји правце за комуникацију у делу просторија помоћног карактера (магацини, лабораторија, тоалети, гараже...) од дела просторија пословног карактера (улазни хол. ресторан, сале за састанке...).
· посебну пажњу поред мерних соба и лабораторије, посветити пројектовању и сагледавању потреба СЕРВЕР САЛЕ у приземљу објекта, као и свих инсталација и система које прате њену функцију (енергетика, климатизација, остале инсталације...) 
· у оквиру комплекса, на слободној површини парцеле 4576, предвидети полигон за тестирање антена димензије 30 m x 15 m. 



1. Пратећи објекти


1) Енергетски блок 

Објекат за смештај трафо-станице, УПС-а, ДЕА и резервоара за гориво састоји се из посебних просторија и то:

· трафо-станица 
· ДЕА просторије за смештај дизел агрегата, 
· просторија за гориво 
· просторија за смештај УПС-а и соларних инвертора
· просторија за одлагање смећа


2) Објекат за смештај опреме за пречишћавање отпадних вода


Објекат (оријентационо 30 m2) је на ситуацији приказан на крају зоне покривених паркинга. Након сагледавања технологије и консултације са произвођачем и испоручиоцем опреме могуће је објекат дислоцирати у непосредно окружење у близини мелиорационог канала, али ван положаја темеља антенског стуба. За измену положаја опреме неопходна је сагласност Наручиоца.



3) Паркинг за возила


Наткривени паркинг за 8-15 возила предвидети у источном делу комплекса у близини дела главног објекта код улаза у гараже. Могуће је груписати одређене садржаје за цео комплекс у оквиру зоне наткривених паркинга (помоћни магацин за опрему за возни парк, просторија за пречишћавање отпадних вода и сл.). Предвидети покривања конструкцијом која носи соларне панеле као завршне елементе.

4) Летња учионица


У отвореном зеленом простору уз објекат предвидети отворену летњу учионицу величине око 100m2 (8х12,5m) са монтажно – демонтажном кровном конструкцијом. 

Укупна оквирна бруто површина техничко технолошког објекта је око 1.700 m2, а помоћних и осталих објеката око 300 m2   што је укупно око 2000 m2


5) Полигон за тестирање мерне опреме


У делу отворене површине између КТ антенског система и летње учионице  предвидети мултифункционалну површину намењену пре свега за тестирање антена. 


Архитектонско обликовање 

Архитектонски израз планираног објекта мора бити савремен, примерен амбијенту и намени објекта. Све објекте на парцели пројектовати као јединствену архитектонску целину.
Садржај и организацију простора пројектовати према потребама и програмском задатку за специфичну намену објекта.
При пројектовању објекта КМЦ „Београд“ потребна је примена: принципа најсавременијих метода архитектонског обликовања као и технологија грађења, атрактивних елемената, нових конструктивних система и квалитетних и савремених материјала за фасадну облогу, као и елемената дизајна у складу са значајем објекта, наменом, карактером и временом у коме се објекат планира и гради.
Фасадне облоге као и кровне покривке у виду стаклене или металне „зид завесе“ великих површина се не смеју користити  због рефлексије електромагнетских таласа, тј. утицаја на антенске пријемне системе. 
Објекат ускладити са карактером амбијента, конфигурацијом терена и вредностима архитектонског и природног наслеђа у погледу габарита, диспозиције, пропорција, типа градње, обликовања и материјализације.
Друга етажа се може извести као повучена етажа у односу на габарите приземља са котом венца максимално +3.50m изнад коте пода повучене етаже.
Повучена етажа се повлачи минимално 1.5m у односу на фасадну раван габарита приземља, према јавној површини. 
Кров пројектовати као раван, односно плитак коси кров (до 15 степени) са одговарајућим кровним покривачем. Кров се такође може извести и као зелени кров, односно раван кров насут одговарајућим слојевима и озелењен.


Инфраструктура

Објекат мора имати прикључке на водоводну и на локалну канализациону мрежу која води до система за пречишћавање отпадних вода и даље у реципиент, прикључак на ЕЕ напајање по условима ЕДБ и потребну телекомуникациону мрежу. 

У  Прилогу 6  дате су Техничке спецификације и захтеви по целинама и то:

6.1.	Архитектонско-грађевински радови
6.2.	Водовод и канализација
6.3	Електроенергетске инсталације јаке струје, напајање и резервно напајање,
6.4 	Климатизацију објеката,
6.5	Електричне инсталације сигналне и телекомуникационе инсталације (рачунарска/етернет мрежа, видео надзор, контрола приступа, противпожарна инсталација) 
6.6	„Смарт хоусе“ систем,
6.7. 	Систем за прераду отпадних вода,
6.8	Ентеријер,
6.9	Спољно уређење.
6.10	ПП заштита 





Обилазак локације

Због важности саме набавке и чињенице да је за сачињавање понуде неопходан и непосредан визуелни увид у локацију на којој ће се вршити будућа изградња објекта, учесницима јавне набавке ће бити омогућен обилазак локације како би се што детаљније упознали са простором и окружењем на коме је предвиђен нови комплекс контролно-мерног центра „Београд“.
Заинтересовани потенцијални понуђачи, захтев за обилазак локације могу упутити на izgradnja@ratel.rs.
[bookmark: _Hlk102476299]Након добијеног захтева, Комисија за јавну набавку ће обавестити заинтересованог потенцијалног понуђача о термину и контакт особи задуженој за обилазак локације.
Приликом обиласка локације, лице које ће вршити обилазак је дужно да са собом понесе и преда контакт особи Наручиоца, потписано од стране законског заступника пуномоћје за обилазак локације, на меморандуму потенцијалног понуђача, са назнаком о називу и броју јавне набавке.
Након обиласка локације, Наручилац ће издати потврду лицу које је извршило обилазак, на меморандуму Наручиоца, у којој ће бити констатовано ко је и када извршио обилазак. 
Издата потврда о обиласку локације се обавезно доставља уз понуду.
Уколико неко од потенцијалних понуђача, који су обишли локацију, не достави наведену потврду уз понуду, његова понуда ће бити одбијена као неприхватљива.

